[{"text_idx": "#000000", "text": "Joera guztiek iradokitzen dutenez, Hidrogeno Berdea munduak behar zuen erregaia da. Hura ekoizteko, iturri berriztagarrietako energia erabiltzen da; hortaz, ez du isurtzen negutegi-efektuko gasik. Erregai erraza eta garraiatzeko segurua da; horrela, behar den toki guztietara eraman daiteke. Gainera, biltegiratu egin daiteke, eta, horri esker, beste teknologia batzuekin gertatzen den ez bezala, eguraldi txarrak ez du kaltetuko energia-eskaintza."}, {"text_idx": "#000001", "text": "Hidrogenoaren ezaugarri horiei guztiei esker, funtsezkoa da energia-deskarbonizaziorako eta klima-aldaketaren aurka borrokatzeko; horixe da, hain zuzen, Nazio Batuek 2015eko Parisko Hitzarmenean jasotako GJHetako bat (Garapen Jasangarriko Helburuak)."}, {"text_idx": "#000002", "text": "Hidrogeno Berdea ekoizteko, \u201celektrolisi\u201d izeneko teknika bat erabiltzen da. Elektrolizagailu izeneko gailu baten bidez urari korronte elektrikoa aplikatzean datza. Hala, hidrogenoa eta oxigenoa bereizten dira."}, {"text_idx": "#000003", "text": "Prozesu honetan beharrezkoa den energia iturri berriztagarrietatik badator, Hidrogeno Berdea edo hidrogeno berriztagarria lortzen da. Energia hori erregai fosilak erretzetik baletor, hidrogeno grisa izango litzateke."}, {"text_idx": "#000004", "text": "Karbono dioxidoa ez sortzeko energia-iturri berriztagarriak."}, {"text_idx": "#000007", "text": "Hidrogenoaren eta oxigenoaren bolumena murrizteko konpresoreak."}, {"text_idx": "#000008", "text": "Hidrogeno Berdearen ezaugarriei esker, hainbat aplikazio ditu."}, {"text_idx": "#000009", "text": "Aurreikuspenen arabera, energia intentsiboki erabiltzen duten industriak izango dira Hidrogeno Berdearen kontsumitzaile nagusiak. Hasierako fasetik, erabiltzaile handienetako bat bihurtu ahalko da industria."}, {"text_idx": "#000010", "text": "CCGT instalazioak murriztu egingo ditu elektrizitatea sortzean agertzen diren isuriak, haren horniduraren zati bat Hidrogeno Berdearekin ordeztuko baita. Halaber, erregai-pila batek sortutako elektrizitate garbia lortu ahalko dute enpresa eta etxeek."}]